Su trigu si lamentat cun magistru

«Po fagher pane netu e cola-cola,
Magistru, a prou 'e s'omine m'as fatu?
M'interran po maltzire in su elvatu...»
« E tue cresche, e pàgalu a s'alzola»2.

«E poi mi torturan in sa mola,
mi maghinan e colan in sedatu
e pustis mi suighen...». «Tue, gratu,
cresche sempre e-i s'omine consola».

«M'isculivitan, peséndem'in pannu,
m'infurran po mi cogher...». «Tando tue
fàghed’intro su furru mannu-mannu».

«Poi ch'intosto mi assan totue».
«A ti assare est visciu e faghet dannu!
E tando, invece 'e crescher, diminùe».

Su tres de Nadale 1923